open-index/open-wikipedia-markdown huggingface dataset:
ბრენტ ჰაფი

**ბრენტ ჰაფი** (დ. 11 მარტი, 1961, სპრინგფილდი, მისურის შტატი) — ამერიკელი მსახიობი, სცენარისტი და კინორეჟისორი. ჰაფი ყველაზე მეტად ცნობილია ქუიგლი სმიტის პერიოდული როლით *ABC*-ის დრამატულ სერიალებში *„The rookie“* და *„The rookie: Feds“*

ჰაფი არის ავტორი და რეჟისორი მრავალი ჯილდოს მფლობელი მხატვრული და დოკუმენტური ფილმისა, მათ შორის: *„The Jackie Stiles Story“* , ''„It's a Rockabilly World“*, *„Cat City“*, *„Chasing Beauty“* , *„Welcome to Paradise”*, *„A Genie's Tail“* და *„100 Mile Rule“*.

## კარიერა
ჰაფი სპრინგფილდში, მისურის შტატში გაიზარდა და კიკაპუს საშუალო სკოლაში სწავლობდა. ჰაფიც და ბრედ პიტიც კიკაპუს თეატრალური დიდების დარბაზის წევრები არიან. 

ჰაფი მისურის უნივერსიტეტში თეატრალურ ფაკულტეტზე სწავლობდა.

1980-იან წლებში ჰაფი ერთ-ერთ წამყვან მამაკაც მოდელად ითვლებოდა. მას წარმოადგენდნენ სააგენტოები: *Ford Models*-ი ნიუ-იორკში და *Fashion Models*-ი მილანში. ჰაფი თანამშრომლობდა ისეთ დიზაინერებთან, როგორიცაა: ჯანი ვერსაჩე, ჯორჯო არმანი, ვალენტინო და კელვინ კლაინი.

1980-იანი წლების B-კატეგორიის მძაფრსიუჟეტიანი ფილმების „ოქროს ხანაში“, ჰაფი საკულტო ფავორიტი იყო. ის გადაღებებში მონაწილეობდა ისეთ ქვეყნებში, როგორიცაა: სამხრეთ აფრიკა, ფილიპინები, ტაილანდი, ავსტრია, საფრანგეთი, იტალია, არგენტინა, რუსეთი, სერბეთი და რუმინეთი.

ჰაფი სამსახიობო ოსტატობას სწავლობდა როგორც ნიუ-იორკში, ისე ლოს-ანჯელესში. მას გადაღებული აქვს არაერთი მხატვრული და დოკუმენტური ფილმი. 2018 წელს ჰაფი ძირითადად რეჟისორობაზე იყო ფოკუსირებული, როდესაც მან პერიოდული როლი მიიღო *Showtime*-ის პოპულარულ სერიალში *„Shameless“''.

## რესურსები ინტერნეტში
* 
* 

## სქოლიო
კატეგორია:დაბადებული 11 მარტი
კატეგორია:დაბადებული 1961
კატეგორია:ცოცხალი ადამიანები
კატეგორია:ამერიკელები
კატეგორია:რეჟისორები
კატეგორია:სცენარისტები
კატეგორია:ამერიკელი მამაკაცი მსახიობები
კატეგორია:ამერიკელი მოდელები
კატეგორია:მსახიობები
კატეგორია:ამერიკელი მამაკაცი მწერლები
ტომას დე ბერლანგა

**ტომას დე ბერლანგა** (დ. 1487 - გ. 8 აგვისტო, 1551) — პანამის მეოთხე ეპისკოპოსი.

## ბიოგრაფია
თომას დე ბერლანგა დაიბადა ბერლანგა-დე-დუეროში, სორიის პროვინციაში, ესპანეთში. 1534 წლის 11 თებერვალს, პაპმა კლემენტ VII-მ იგი პანამის ეპისკოპოსად დანიშნა. 1534 წლის 17 მაისს კორიის ეპისკოპოსმა  დაპყრობის შემდეგ ტერიტორიის გაყოფასთან დაკავშირებით.

1535 წლის 10 მარტს მან მოგზაურობის დროს აღმოაჩინა გალაპაგოსის კუნძულები, როდესაც ძლიერმა დინებებმა გემი კუნძულებისაკენ გარიყა. მან თავისი თავგადასავლისა და აღმოჩენის შესახებ წერილი გაუგზავნა საღვთო რომის იმპერატორ კარლ V-ს და ესპანეთის მეფეს. 1537 წელს ბერლანგამ თავისი ეპარქია დატოვა.

## რესურსები ინტერნეტში
**Tomás de Berlanga*
**Tomàs de Berlanga*
*Archdiocese of Panamá
*Metropolitan Archdiocese of Panamá

## სქოლიო
კატეგორია:დაბადებული 1487
კატეგორია:გარდაცვლილი 8 აგვისტო
კატეგორია:გარდაცვლილი 1551
კატეგორია:ეპისკოპოსები საუკუნეების მიხედვით
კატეგორია:ეპისკოპოსები კონტინენტების მიხედვით
ყადირ ხუმი

**ყადირ ხუმი** () ― ისტორიული ადგილია არაბეთის ნახევარკუნძულის ჰიჯაზის რეგიონში, რომელიც მდებარეობს მექასა და მედინას შორის, ხუმის ტბის მახლობლად. ყადირ ხუმის ტერიტორია მდებარეობს თანამედროვე საუდის არაბეთის ალ-ჯუფას რეგიონში. ამ ადგილმა განსაკუთრებული მნიშვნელობა შეიძინა ისლამურ ტრადიციაში მოციქული მუჰამედის მიერ გამოსამშვიდობებელი მომლოცველობის შემდეგ თავისი თანამგზავრებისთვის წარმოთქმული ქადაგების გამო. ამ ქადაგების დროს, რამდენიმე წყაროს თანახმად, ალი იბნ აბუ ტალიბი თავის მემკვიდრედ და სულიერი ავტორიტეტის (ვილაია) მატარებლად გამოაცხადა.

## ეტიმოლოგია 
სიტყვა „ყადირი“ () არაბულად სიტყვასიტყვით „პატარა ტბორს“ ან „მდინარეს“ ნიშნავს, ხოლო „ხუმი“ ადგილის სახელია. ამრიგად, „ყადირ ხუმი“ „ხუმის პატარა ტბორს“ ან „ხუმის მდინარეს“ ნიშნავს.

## ისტორია 
ყადირ ხუმის მოვლენების შესახებ ინფორმაცია მოხსენებულია მრავალ მუსლიმურ ისტორიულ და ჰადისურ წყაროში. ამ მოვლენის შესახებ ჰადისი მოხსენიებულია როგორც სუნიტურ, ასევე შიიტურ ტრადიციებში, მათ შორის ისეთ კრებულებში, როგორიცაა საჰიჰ ალ-ბუხარი, საჰიჰ მუსლიმი და ჯამი ატ-ტირმიზი. ირანელი თეოლოგის, ჯაფარ სუბჰანის თქმით, ყადირ ხუმის შესახებ ჰადისი გადმოცემულია მოციქული 110 საჰაბი, 89 თაბიინის და 3500-ზე მეტი სუნიტი მეცნიერის სახელით. ისლამური წყაროები ასევე ახსენებენ, რომ ალის სტატუსის გამოცხადებამდე, მოციქულმა წარმოთქვა სიტყვები, რომლებიც ცნობილია როგორც ჰადისი ალ-თაქალაინი („ორი მნიშვნელოვანი რამის ჰადისი“). მასში მან გამოაცხადა, რომ მუსლიმურ თემს ორ საგანძურს უტოვებდა: ალაჰის წიგნს - ყურანს - და თავის ოჯახს, აჰლ ალ-ბეიტს. ტრადიციის თანახმად, მოციქულმა ხაზგასმით აღნიშნა, რომ ეს ორი საგანძური განკითხვის დღემდე არ გაიყოფოდა და მორწმუნეებს მოუწოდებდა, დაეცვათ ისინი, რათა არ გადაუხვიონ ჭეშმარიტ გზას. მიუხედავად იმისა, რომ წყაროების უმეტესობა ამ ჰადისის წაკითხვას ყადირ ხუმს უკავშირებს, ზოგიერთი ვერსია ვარაუდობს, რომ ის სხვა ადგილებშიც იკითხებოდა, მაგალითად, არაფატის მთაზე, მედინასთან ან ტაიფიდან დაბრუნების შემდეგ.

ყადირ ხუმის მოვლენას ისლამის ძირითად სკოლებში სხვადასხვა ინტერპრეტაცია აქვს. შიიტურ ტრადიციაში ეს იმამატის დაწესების პირდაპირ ღვთაებრივ მითითებად და ალი იბნ აბუ ტალიბის მუსლიმური თემის ხელმძღვანელობის ლეგიტიმურ უფლებად ითვლება. ზულ-ჰიჯჯას მე-18 დღე შიიტურ კალენდარში მნიშვნელოვან რელიგიურ დღესასწაულად აღინიშნება. სუნიტურ ტრადიციაში, რომელიც აღიარებს ქადაგებას და რიგი ჰადისების ავთენტურობას, ეს სიტყვები ძირითადად ალის მაღალი სულიერი სტატუსისა და სათნოებების დადასტურებად არის განმარტებული, მაგრამ არა როგორც მისი ყველა მუსლიმანის პოლიტიკურ ან რელიგიურ ლიდერად დანიშვნა.

## სქოლიო 
კატეგორია:წმინდა ადგილები
კატეგორია:ისლამის ისტორია
დომინიკელთა რესპუბლიკის ჩემპიონატი ჭადრაკში

**დომინიკელთა რესპუბლიკის ჩემპიონატი ჭადრაკში** — ყოველწლიური ტურნირი, რომელსაც ატარებს დომინიკელთა საჭადრაკო ფედერაცია (ესპ. Federación Dominicana de Ajedrez), რომელიც ამ სახით 1965 წლიდან არსებობს. პირველი ეროვნული ჩემპიონატი 1926 წელს გაიმართა, ხოლო ქალთა პირველი ჩემპიონატი — 1977 წელს.

### ჩემპიონატის გამარჯვებულები 
### ქალთა ჩემპიონატის გამარჯვებულები 
## სქოლიო
კატეგორია:ეროვნული ჩემპიონატები ჭადრაკში
კატეგორია:ჭადრაკი დომინიკელთა რესპუბლიკაში
ვისპიპუურო

მინი|ვისპიპუუროს ათქვეფისა და პარალელურად გაციების მეთოდი
**ვისპიპუურო** ― ცივი ფაფა, რომელიც მზადდება წითელი მოცვითა და ლიმონით. გავრცელებულია ფინეთში, ნორვეგიაში, შვედეთში, ლატვიასა და ესტონეთში.

ვისპიპუურო საბავშვო საუზმედ მიიჩნევა, თუმცა იშვიათად მიირთმევენ დესერტადაც. მისი ძირითადი ინგრედიენტები სემოლინა, წითელი მოცვი და შაქარი ან სხვა დამატკბობლებია.

კერძის შვედურ ვარიანტში წითელი მოცვის ჯემს იმავე წყალში უმატებენ, რომელშიც სემოლინა მოხარშეს, ვინაიდან ტექსტურა უნდა იყოს გლუვი, კენკრის პატარა ნაჭრების გარეშე. ალტერნატიულად, სემოლინის დამატებამდე კენკრისგან პიურესაც ამზადებენ. მიღებული ნაზავის გაგრილების შემდეგ, ფაფას თქვეფენ მსუბუქი, მუსის მსგავსი კონსისტენციის მიღებამდე. 

ზოგჯერ, ფაფით სავსე ქვაბს ნახევრამდე ავსებენ ცივი წყლით და ხელის მიქსერით თქვეფენ, რათა მომზადების პროცესშივე გაგრილდეს. დესერტს, როგორც წესი, სურვილისამებრ უმატებენ რძესა და შაქარს. შესაძლებელია სხვა კენკრისა და ხილის გამოყენებაც, როგორიცაა: წითელი მოცხარი, შტოში, გარგარი, ხურტკმელი და მარწყვი.

კერძს ნორვეგიულად „რუსე“ ეწოდება, რომელიც შესაძლოა აღნიშნავდეს მის ფერს ათქვეფის შემდეგ, ან მიუთითებდეს იმაზე, რომ დესერტი რუსეთიდან მომდინარეობს.
## სქოლიო
კატეგორია:ფინური სამზარეულო
კატეგორია:ნორვეგიული სამზარეულო
კატეგორია:შვედური სამზარეულო
კატეგორია:ესტონური სამზარეულო
კატეგორია:დესერტები
სალვადორის ჩემპიონატი ჭადრაკში

**სალვადორის ჩემპიონატი ჭადრაკში** — ყოველწლიური ტურნირი, რომელსაც ატარებს სალვადორის ჭადრაკის ფედერაცია (ესპ. Federación Salvadoreña de Ajedrez). პირველი ტურნირი 1946 წელს გაიმართა. ფიდეს ოსტატმა ბორის პინედამ ყველაზე მეტჯერ, რვაჯერ შეძლო ჩემპიონის ტიტულის მოპოვება. 1993 წლიდან ყოველწლიურად ტარდება სალვადორის ქალთა საჭადრაკო ჩემპიონატიც.

## ეროვნული ჩემპიონატის გამარჯვებულები 
### ქალთა ჩემპიონატის გამარჯვებულები 
## სქოლიო
კატეგორია:ეროვნული ჩემპიონატები ჭადრაკში
კატეგორია:სალვადორის ჩემპიონატები ჭადრაკში
კატეგორია:ჭადრაკი სალვადორში
ჯასპრიტ ბუმრაჰ

**ჯასპრიტ ჯასბირსინგ ბუმრა** (პენჯაბ. ჯასპრიტ ბუმრა; დ. 6 დეკემბერი, 1993) -  ინდოელი კრიკეტისტი, რომელიც თამაშობს ინდოეთის ეროვნულ ნაკრებში თამაშის სამივე ფორმატში. იგი ითვლება თანამედროვეობის ერთ-ერთ საუკეთესო ბოულერად. ბუმრა არის პირველი ბოულერი ისტორიაში, რომელმაც დაიკავა პირველი ადგილი ICC-ის (კრიკეტის საერთაშორისო საბჭო) რეიტინგში სამივე ფორმატში ერთდროულად.

2024 წლის T20 მსოფლიო ჩემპიონატზე მან გადამწყვეტი როლი ითამაშა ინდოეთის გამარჯვებაში და დასახელდა ტურნირის საუკეთესო მოთამაშედ.

## ადრეული ცხოვრება
ჯასპრიტ ბუმრა დაიბადა ამჰედაბადში, გუჯარათის შტატში, პენჯაბელი სიქების ოჯახში. იგი მხოლოდ 5 წლის იყო, როდესაც მამა, ჯასბირ სინგჰი გარდაეცვალა. იგი დედამ, დალჯიტ ბუმრამ გაზარდა, რომელიც სკოლის დირექტორის მოადგილედ მუშაობდა. სწორედ სასკოლო გუნდში დაიწყო ბუმრამ კრიკეტის თამაში.

## კარიერა
ბუმრას დებიუტი გუჯარათის გუნდში 2012-2013 წლების სეზონში შედგა. 2013 წელს იგი შენიშნა "მუმბაი ინდიანსის" (MI) სკაუტმა და ყოფილმა მწვრთნელმა ჯონ რაიტმა. მას შემდეგ ბუმრა ამ კლუბის ერთგული წევრია და გუნდთან ერთად ხუთჯერ გახდა ინდოეთის პრემიერ ლიგის (IPL) ჩემპიონი.

მისი საერთაშორისო დებიუტი 2016 წლის იანვარში, ავსტრალიის ტურნეს დროს შედგა. მან მალევე მოიპოვა აღიარება თავისი უჩვეულო სათამაშო სტილით. 2018 წელს სამხრეთ აფრიკის წინააღმდეგ შედგა მისი დებიუტი ტესტ-კრიკეტში, სადაც მან პირველივე წელს რეკორდული რაოდენობის ვიკეტი აიღო.

## სათამაშო სტილი
ბუმრა ცნობილია თავისი არატრადიციული და სპეციფიკური მოძრაობით (bowling action). მას აქვს ძალიან მოკლე გარბენი, თუმცა გამოიმუშავებს დიდ სისწრაფეს (საშუალოდ 142 კმ/სთ, მაქსიმალური — 153 კმ/სთ). მისი მთავარი იარაღია ე.წ. "იორკერები" (yorkers) — ბურთები, რომლებიც პირდაპირ მოწინააღმდეგის ფეხებთან ეცემა, რაც მათ მოგერიებას თითქმის შეუძლებელს ხდის.

კრიკეტის ლეგენდამ, ვასიმ აკრამმა, ბუმრას იორკერებს მსოფლიოში საუკეთესო უწოდა.

## მიღწევები და აღიარება
*ICC-ის წლის ტესტ-კრიკეტისტი: 2024 წელი.

*Sir Garfield Sobers Trophy: 2024 წლის მსოფლიოს საუკეთესო კრიკეტისტი.

*T20 მსოფლიო ჩემპიონი: 2024 წელი.

*Polly Umrigar-ის ჯილდო: სამგზის მფლობელი (2018-19, 2021-22, 2023-24).

*პირველი ადგილი ICC-ის რეიტინგში: სამივე ფორმატში (ტესტი, ODI, T20).

## პირადი ცხოვრება
2021 წლის 15 მარტს ბუმრა დაქორწინდა მოდელსა და ტელეწამყვან სანჯანა განესანზე. 2023 წელს წყვილს შეეძინა ვაჟი. ბუმრა ინდოეთის ერთ-ერთი ყველაზე ძვირადღირებული ცნობილი სახეა; მისი ბრენდული ღირებულება 100 მილიონ რუპიას აჭარბებს.

## რესურსები ინტერნეტში
*Jasprit Bumrah at BCCI
*Jasprit Bumrah's profile page on Wisden

## სქოლიო
კატეგორია:დაბადებული 1993
კატეგორია:ინდოელი კრიკეტისტები
კატეგორია:ინდოელი სიქები
ესტონეთის ჩემპიონატი ჭადრაკში

**ესტონეთის ჩემპიონატი ჭადრაკში** — ყოველწლიური ტურნირი, რომელიც ტარდება ესტონეთის უძლიერესი მოჭადრაკის გამოსავლენად. 

## არაოფიციალური ჩემპიონატები 
ესტონეთში პირველი არაოფიციალური ჩემპიონატი 1903 წელს ჩატარდა, რომელიც ტალინის (მაშინდელი რეველი) საჭადრაკო კლუბის მიერ იყო ორგანიზებული.

### ოფიციალური ჩემპიონატები 
## მრავალგზის ჩემპიონები 
### მამაკაცთა ჩემპიონები 
### ქალთა ჩემპიონები 
## რესურსები ინტერნეტში 
* ესტონეთის საჭადრაკო კავშირის ოფიციალური ვებგვერდი
* 
* ესტონეთის საჭადრაკო ჩემპიონატები (vabaettur.ee)
* ესტონეთის საჭადრაკო კავშირის არქივი
* პაულ კერესის კარიერა
* RUSBASE (ნაწილი V) 1919-1937, 1991-1994
* RUSBASE (ნაწილი IV) 1938-1960
* RUSBASE (ნაწილი III) 1961-1969, 1985-1990
* RUSBASE (ნაწილი II) 1970-1984
* 
* 
* 
* ესტონეთის საჭადრაკო ჩემპიონატი 2024
* ესტონეთის ქალთა საჭადრაკო ჩემპიონატი 2024
* ესტონეთის საჭადრაკო ჩემპიონატი 2025
* ესტონეთის ქალთა საჭადრაკო ჩემპიონატი 2025

კატეგორია:ეროვნული ჩემპიონატები ჭადრაკში
კატეგორია:ესტონეთის საჭადრაკო ჩემპიონატები
კატეგორია:ჭადრაკი ესტონეთში
ვასილი სტეპანოვი

**ვასილი სერგეევიჩ სტეპანოვი** ( დ. 14 იანვარი, 1986 ) — რუსი მსახიობი, რომელმაც დებიუტი გააკეთა ბონდარჩუკის ფილმში „დასახლებული კუნძული", მაქსიმ კამერერის როლში (გახმოვანებული მაქსიმ მატვეევის მიერ).

## ბიოგრაფია
ვასილი სტეპანოვი დაიბადა მოსკოვში, რუსულ ოჯახში, სადაც მამა მილიციონერი იყო, დედა კი გამყიდველი. სასკოლო არდადეგებს უმეტესად სოფელში, ბებიასთან ატარებდა. დაამთავრა ფიზიკური აღზრდისა და სპორტის კოლეჯი პედაგოგიური კვალიფიკაციით. ვასილი არის ხელჩართული ბრძოლის მრავალგზის კანდიდატ-ოსტატი, მიუხედავად იმისა, რომ მწეველია გამოცდილებით.

2017 წლის 10 აპრილს სტეპანოვი, დეპრესიულ მდგომარეობაში ყოფნისას, გადახტა მოსკოვში, დავიდკოვსკაიას ქუჩაზე მდებარე ბინის კორპუსის მე-5 სართულის ფანჯრიდან. მან მიიღო მრავალი მძიმე დაზიანება და მოტეხილობა.

## ფილმოგრაფია
### კინო
*2008: მუქი პლანეტა ნაწილი 1 — მაქსიმ კამერერის როლში
*2009: მუქი პლანეტა ნაწილი 2 — მაქსიმ კამერერის როლში
*2012: ჩემი ბიჭი — ანგელოზის როლში
*2013: Okolofutbol — დიქტორის როლში
*2018: ტანკისტები
*2018: ვინ არის შემდეგი, მოსჩვენებებო? — მარკის როლში

### ტელევიზია
*2011: სადაზღვევო საქმე — არტიომის როლში
*2011: სოკრატეს კოცნა — კოსტიას როლში
*2012: დიდი ხანი გავიდა — წამყვანის როლში

## სქოლიო
კატეგორია:დაბადებული 14 იანვარი
კატეგორია:დაბადებული 1986
კატეგორია:რუსი მსახიობები
ზამბიის ჩემპიონატი ჭადრაკში

**ზამბიის დახურული საჭადრაკო ჩემპიონატი** — ზამბიის ეროვნული საჭადრაკო ჩემპიონატი, რომელიც ტარდება ზამბიის საჭადრაკო ფედერაციის ორგანიზებით. ზამბიის ერთადერთმა დიდოსტატმა, ამონ სიმუტოვემ, ჩემპიონატი 1996 წელს, 14 წლის ასაკში მოიგო.

## გამარჯვებულები (1996 წლიდან) 
## სქოლიო
კატეგორია:ეროვნული ჩემპიონატები ჭადრაკში
კატეგორია:ზამბიის ჩემპიონატები ჭადრაკში
კატეგორია:ჭადრაკი ზამბიაში
ზიმბაბვეს ჩემპიონატი ჭადრაკში

**ზიმბაბვეს საჭადრაკო ჩემპიონატი** — ჩემპიონატი, რომელიც ზიმბაბვეს უძლიერესი მოჭადრაკის გამოსავლენად იმართება. 

## გამარჯვებულები 
## სქოლიო
კატეგორია:ეროვნული ჩემპიონატები ჭადრაკში
კატეგორია:ჭადრაკი ზიმბაბვეში
ვიეტნამის ჩემპიონატი ჭადრაკში

**ვიეტნამის საჭადრაკო ჩემპიონატი** — ვიეტნამის ეროვნული საჭადრაკო ტურნირი, რომელიც 1980 წლიდან ყოველწლიურად ტარდება ვიეტნამის საჭადრაკო ფედერაციის (ვიეტ. Liên đoàn Cờ Việt Nam) მიერ. ფედერაცია ფიდეს (FIDE) 1988 წელს შეუერთდა. 1983 წლიდან ფედერაცია ასევე ატარებს ვიეტნამის ქალთა ეროვნულ ჩემპიონატს.

## ეროვნული ჩემპიონატის გამარჯვებულები 
## სქოლიო
კატეგორია:ეროვნული ჩემპიონატები ჭადრაკში
კატეგორია:ვიეტნამის ჩემპიონატები ჭადრაკში
კატეგორია:ჭადრაკი ვიეტნამში
ვენესუელის ჩემპიონატი ჭადრაკში

ცერა|მარჯვნივ|*Federación Venezolana de Ajedrez*-ის ლოგო
**ვენესუელის საჭადრაკო ჩემპიონატი** — საჭადრაკო ტურნირი პირველად 1891 წლის თებერვალში გაიმართა, როდესაც რაფაელ რუისმა ტიტულისთვის ბრძოლაში რაფაელ პიტალუგა დაამარცხა (+7 =2 –4). მეორე მატჩი რაფაელ რუისსა და კარლოს პერეტ ჟენტილს შორის, 1894 წელს, ყაიმით დასრულდა (+7 =6 –7).

კარლოს პერეტ ჟენტილმა ვენესუელის ჩემპიონობა 1907 წელს მოიპოვა და ტიტულს 1936 წლამდე, გარდაცვალებამდე იცავდა. პირველი ეროვნული ჩემპიონატი, რომელიც ვენესუელის საჭადრაკო ფედერაციის (ესპ. Federación Venezolana de Ajedrez; FVA) მიერ იყო ორგანიზებული, 1938 წელს ჩატარდა. ტურნირში გაიმარჯვა ხაიმე ბოგრადმა (რუმინეთიდან), რომელმაც აჯობა სადი ლოინას პაესს (ვენესუელიდან), თუმცა სწორედ ეს უკანასკნელი გახდა ვენესუელის ეროვნული ჩემპიონი. მან ტიტული დაიცვა მანუელ აკოსტა სილვასთან (კარაკასი, 1939), ხოსე ლეონ გარსია დიასთან (მარაკაიბო, 1943), ომარ ბენიტესთან (კარაკასი, 1944) და ჰექტორ ესტევესთან (კარაკასი, 1946) გამართულ მატჩებში.

სადი ლოინასი 1950 წელს გარდაიცვალა, რის შემდეგაც ვენესუელის საჭადრაკო ფედერაციამ კარაკასში ორი სხვადასხვა ტურნირი მოაწყო: ეროვნული ჩემპიონატი (Campeonato Nacional) და უცხოელთა ჩემპიონატი (Campeonato de Extranjeros) ვენესუელაში მცხოვრები უცხოელი მოთამაშეებისთვის. პირველ ტურნირში ხულიო გარსიამ გაიმარჯვა, ხოლო მეორეში — ჟერარდო ბუდოვსკიმ (საფრანგეთიდან).

1951 წელს, ჟერარდო ბუდოვსკი (როგორც უცხოელთა ჩემპიონი) დაუპირისპირდა ხულიო გარსიას (როგორც ეროვნულ ჩემპიონს) და მატჩი ანგარიშით 6–0 მოიგო, რითაც ვენესუელის აბსოლუტური ჩემპიონის ტიტული მოიპოვა.

## გამარჯვებულები 
## სქოლიო
კატეგორია:ეროვნული ჩემპიონატები ჭადრაკში
კატეგორია:ვენესუელის საჭადრაკო ჩემპიონატები
კატეგორია:ჭადრაკი ვენესუელაში
ვარსკვლავი და ნახევარმთვარე

მინი
**ვარსკვლავი და ნახევარმთვარე** უძველესი სიმბოლოა, რომელიც ფართოდ არის გავრცელებული აღმოსავლეთ ხმელთაშუა ზღვისა და ცენტრალური აზიის რეგიონებში. დღეს ის ყველაზე უკეთ ცნობილია, როგორც ისლამის ერთ-ერთი საყოველთაოდ მიღებული სიმბოლო, თუმცა ეს სიმბოლო ადრეულ მუსლიმურ თემში არ გამოიყენებოდა.

ვარსკვლავისა და ნახევარმთვარის სიმბოლიკა სხვადასხვა უძველეს ხალხში გვხვდებოდა. მესოპოტამიაში მსგავსი გამოსახულებები ცნობილია, მაგალითად, შუმერის მეფე ურ-ნამუს (ძვ. წ. XXII საუკუნე) სტელადან. მოგვიანებით, ეს სიმბოლო გამოჩნდა მმართველ ხაშტანის მონეტებზე ცენტრალურ აზიასა და ინდოეთში I და II საუკუნეებში და ასევე ფართოდ გამოიყენებოდა სასანიანთა იმპერიის დროს.

ვარსკვლავისა და ნახევარმთვარის სიმბოლო არ გამოიყენებოდა ადრეულ მუსლიმურ თემში. მუჰამედის დროს და მომდევნო საუკუნეებში მუსლიმები იყენებდნენ მარტივ, ერთფეროვან დროშებს - შავ, თეთრ ან მწვანე - გამოსახულებებისა და წარწერების გარეშე.

ამ სიმბოლოს გავრცელება ისლამურ სამყაროში, ძირითადად, ოსმალეთის იმპერიას უკავშირდება. XIX საუკუნეში ოსმალურმა სახელმწიფომ ოფიციალურად მიიღო წითელი დროშა თეთრი ვარსკვლავითა და ნახევარმთვარით (ცნობილია, როგორც „აი-ილდიზი“). დროთა განმავლობაში, ეს სიმბოლო მიიღეს არაერთმა სახელმწიფომ, რომლებიც ყოფილი ოსმალეთის იმპერიიდან წარმოიშვნენ ან კულტურულ გავლენას განიცდიდნენ, მათ შორის ტუნისმა, ალჟირმა და ლიბიამ. XX საუკუნეში ვარსკვლავი და ნახევარმთვარე სხვა ქვეყნების დროშებზეც გამოჩნდა, როგორიცაა აზერბაიჯანი, პაკისტანი, მალაიზია, მავრიტანია და უზბეკეთი. XX საუკუნის შუა პერიოდიდან ეს სიმბოლო სულ უფრო ხშირად განიმარტება, როგორც მუსლიმური სამყაროს საერთო სიმბოლო.

სიმბოლური ინტერპრეტაციით, რომელიც განსაკუთრებით გავრცელებულია ლიბიის სამეფოში, ნახევარმთვარე ასოცირდება მუსლიმური მთვარის კალენდრის ახალი თვის დასაწყისთან და ჰიჯრას - მოციქული მუჰამედის მექადან მედინაში გადასახლებას - ახსენებს. ამრიგად, ვარსკვლავი იმედის, რწმენის სინათლისა და სახელმწიფოს ღირსების სიმბოლოდ აღიქმება, რომელიც გზას ანათებს და სიბნელეს ამარცხებს.

## სქოლიო 
კატეგორია:ისლამი
ხულიო პენია ფერნანდესი

**ხულიო პენია ფერნანდესი** (დ. 15 ივლისი, 2000) — ესპანელი მსახიობი და მომღერალი. ის ცნობილია მანუელ გუტიერეს კემოლას როლით *Disney Channel*-ის სერიალში *„Bia“*, არეს იდალგოს როლით *Netflix*-ის ფილმში *„Through My Window“* და მიგელ დე სერვანტესის როლით 2025 წლის ფილმში *„The Captive“*.

## ცხოვრება და კარიერა
ხულიო პენია დაიბადა 2000 წლის 15 ივლისს სან-სებასტიანში, ესპანეთში.  თუმცა, ის ქალაქ მადრიდში გაიზარდა მშობლებთან და დასთან, ემა პენიასთან ერთად. საშუალო სკოლაში სწავლისას ის გადიოდა თეატრალურ გაკვეთილებს და ესწრებოდა სამსახიობო ვორქშოპებს ქალაქში. გარდა ამისა, პენია ცხრა წლის განმავლობაში ფორტეპიანოს გაკვეთილებზე დადიოდა.

2012 წლიდან იგი გამოჩნდა რამდენიმე სპექტაკლში, მათ შორის: *„The Nightmare Before Christmas“* (2012), *„Miles Gloriosus“* (2013), *„Spamalot“* (2014), *„Mamma Mia!“* (2015) და *„Los Pelópidas“* (2016). გარდა ამისა, მან მთავარი როლები შეასრულა თეატრ „არკადიაში“ დადგმულ მიუზიკლებში: *„Alice in Wonderland“* (2017), *„Corpse Bride“* (2018) და *„Moulin Rouge“* (2018).

2018 წელს იგი შეარჩიეს *Disney Channel*-ის სერიალში *„Bia“* მთავარი როლის შესასრულებლად, სადაც მანუელ გუტიერესი განასახიერა. მან ეს როლი მაშინ მიიღო, როდესაც მადრიდის *„Jana“*-ს თეატრალურ სკოლაში სწავლობდა და სერიალის პროდიუსერები სკოლაში მსახიობის შესარჩევად ქასთინგის ჩასატარებლად მივიდნენ. მიუხედავად იმისა, რომ თავდაპირველად ამ ნაბიჯის გადადგმაზე ყოყმანობდა, საბოლოო ტესტების გავლის შემდეგ იგი დაამტკიცეს როლზე და საცხოვრებლად ბუენოს-აირესში გადავიდა. თავისი შესრულების წყალობით, 2020 წელს იგი ნომინირებული იყო ''Kids' Choice Awards Mexico*-ზე, როგორც საყვარელი სატელევიზიო მსახიობი, 2021 წელს *Most Listened Awards*-ზე — როგორც წლის მსახიობი, ხოლო ბრაზილიაში *SEC Awards*-ზე — როგორც საუკეთესო მსახიობი თინეიჯერულ სერიალში. 2021 წელს მან მონაწილეობა მიიღო *Disney+*-ის სატელევიზიო სპეცგამოშვებაში *„Bia: Un mundo al revés“*. იმავე წელს იგი გამოჩნდა მიუზიკლში *„Something Rotten!“*, რომელიც ესპანურად მარკოს არბექსმა თარგმნა და მისი პრემიერა მადრიდის არაპილესის თეატრში შედგა.

2021 წლის იანვარში იგი შეუერთდა ესპანურ ტელესერიალს *„Acacias 38“*, სადაც გილერმო საკრისტანის როლს იმავე წლის მაისამდე, სერიალის დასრულებამდე ასრულებდა. 2021 წლის აპრილში ცნობილი გახდა მისი მონაწილეობა *Netflix*-ის ფილმში *„Through My Window“*. ფილმი ამავე სახელწოდების ბესტსელერ რომანზეა დაფუძნებული და მასში ხულიო მთავარ პერსონაჟს, არეს იდალგოს განასახიერებს. რამდენიმე თვის შემდეგ მან მონაწილეობა მიიღო აიტანას სიმღერის *„Berlín“*-ის მუსიკალურ კლიპში, სადაც მომღერლის რჩეულის როლი შეასრულა. იგი ასევე იყო რაულ ბარანკოს მიერ დაწერილი და ხაკობო მუნიოსის მიერ დადგმული სპექტაკლის — *„Embrague“*-ის ძირითადი სამსახიობო შემადგენლობის წევრი.

2025 წელს მან მთავარი როლი შეასრულა ალეხანდრო ამენაბარის ესპანურენოვან ფილმში *„El Cautivo“''. ფილმი ეფუძნება რეალურ ისტორიას და მოგვითხრობს მიგელ დე სერვანტესის ტყვეობის ხუთ წელზე ალჟირში.

## რესურსები ინტერნეტში
* 
* Portfolio de Julio Peña en José Triana Representantes.

## სქოლიო
კატეგორია:დაბადებული 2000
კატეგორია:დაბადებული 15 ივლისი
კატეგორია:ცოცხალი ადამიანები
კატეგორია:ესპანელები
კატეგორია:ესპანელი მამაკაცები
კატეგორია:ესპანელი მსახიობები
კატეგორია:მამაკაცი მსახიობები
სირსალისის ნაპრალები

**სირსალისის ნაპრალები** () — ნაპრალთა ჯგუფი მთვარეზე. მდებარეობს მთვარის ხილული მხარის სამხრეთ-დასავლეთ ნაწილში (კვადრანტებიː LQ-18, LAC-74). სახელი ეწოდა ნაპრალების მახლობლად მდებარე კრატერ სირსალისის მიხედვით (დაამტკიცა საერთაშორისო ასტრონომიულმა კავშირმა 1964 წელს). სირსალისის ნაპრალების საერთო ცენტრის სელენოგრაფიული კოორდინატებია .

## სქოლიო
კატეგორია:მთვარის ნაპრალები
კატეგორია:კვადრანტი LQ-18
იამაიკის ჩემპიონატი ჭადრაკში

**იამაიკის ჩემპიონატი ჭადრაკში** — ყოველწლიური ეროვნული საჭადრაკო ტურნირი იამაიკაში. პირველი ჩემპიონატი 1969 წელს ჩატარდა. ტურნირი, როგორც წესი, თორმეტი მოთამაშის მონაწილეობით წრიული სისტემით ტარდება და ასევე გამოიყენება საჭადრაკო ოლიმპიადებისთვის საკვალიფიკაციო ეტაპად.

## გამარჯვებულთა სია 
## სტატისტიკა 
## წყაროები 
კატეგორია:ეროვნული ჩემპიონატები ჭადრაკში
კატეგორია:იამაიკის ჩემპიონატები ჭადრაკში
კატეგორია:ჭადრაკი იამაიკაში
თურქეთის ჩემპიონატი ჭადრაკში

**თურქეთის ჩემპიონატი ჭადრაკში** — თურქეთის ეროვნული საჭადრაკო ტურნირი, რომელიც 1962 წლიდან ტარდება. ქალთა შორის ჩემპიონატის გათამაშება 1971 წლიდან დაიწყო.

## გამარჯვებულები 
## სქოლიო
## რესურსები ინტერნეტში 
* თურქეთის ჭადრაკის ფედერაციის საიტი 

კატეგორია:ეროვნული ჩემპიონატები ჭადრაკში
კატეგორია:თურქეთის ჩემპიონატები ჭადრაკში
კატეგორია:ჭადრაკი თურქეთში
კენიის ჩემპიონატი ჭადრაკში

**კენიის ეროვნული ჩემპიონატი ჭადრაკში** — ყოველწლიური ინდივიდუალური საჭადრაკო ტურნირი, რომელიც, ჩვეულებრივ, დეკემბერში ტარდება და მას ატარებს კენიის ჭადრაკის ფედერაცია. ის წლის მთავარი მოვლენაა და წარმოადგენს საკვალიფიკაციო ეტაპს საჭადრაკო ოლიმპიადებისა და სრულიად აფრიკული თამაშებისთვის.

2019, 2021, 2022 და 2023 წლებში ღია განყოფილებაში პირველი პრიზის სახით ავტომობილი გათამაშდა.

## გამარჯვებულები 
## რესურსები ინტერნეტში 
კატეგორია:კენიის ჩემპიონატები ჭადრაკში
კატეგორია:ეროვნული ჩემპიონატები ჭადრაკში
კატეგორია:სპორტი კენიაში
კუბის ჩემპიონატი ჭადრაკში

**კუბის საჭადრაკო ჩემპიონატი** — ყოველწლიური ეროვნული საჭადრაკო ტურნირი კუბაში. XIX საუკუნის მეორე ნახევარში, კუბის ჩემპიონად აღიარებული იყო სელსო გოლმაიო სუპიდე, მას შემდეგ, რაც მან 1862 წელს დაამარცხა ფელიქს სიკრე. 1912–1937 წლებში ჩემპიონატი ტარდებოდა „დიუარის თასის“ სახელით. 1922 წელს მარია ტერესა მორა გახდა პირველი ქალი, რომელმაც აღნიშნული თასი მოიგო.

## მამაკაცთა ჩემპიონატი 
## ქალთა ჩემპიონატი 
## სქოლიო
## რესურსები ინტერნეტში 
* ჩე გევარას მიერ დაარსებული საჭადრაკო ტურნირი ჰავანაში აღდგა — *Radio Nuevitas*, 10 ოქტომბერი, 2008.

კატეგორია:კუბის ჩემპიონატები ჭადრაკში
კატეგორია:ეროვნული ჩემპიონატები ჭადრაკში
კატეგორია:ჭადრაკი კუბაში
კატეგორია:სპორტი ჰავანაში
იაპონიის ჩემპიონატი ჭადრაკში

**იაპონიის ჩემპიონატი ჭადრაკში** — ეროვნული საჭადრაკო ტურნირი, რომელიც 1968 წლიდან ტარდება. ქალთა ჩემპიონატში ყველაზე მეტჯერ გაიმარჯვა ნაოკო ტაკემოტომ (ქორწინებამდე ნაოკო ტაკაჰაში).

## გამარჯვებულები 
## სქოლიო
## რესურსები ინტერნეტში 
* იაპონიის საჭადრაკო ფედერაციის არქივი (იაპონურად)
* აკირა ვატანაბეს მოკლე ბიოგრაფია
* ჭადრაკი იაპონიაში
* შინია კოჯიმას გამარჯვებები 2006 და 2007 წლებში (გერმანულად)

;ქალთა ჩემპიონატების არქივი:
* 2002, 2004, 2005, 2006 (იაპონურად)

;მამაკაცთა ჩემპიონატების არქივი:
* 2004, 2005, 2006, 2007, 2008 (იაპონურად)

კატეგორია:იაპონიის საჭადრაკო ჩემპიონატები
კატეგორია:ეროვნული ჩემპიონატები ჭადრაკში
კატეგორია:ჭადრაკი იაპონიაში
ირანის ჩემპიონატი ჭადრაკში

**ირანის ჩემპიონატი ჭადრაკში** — ყოველწლიური ეროვნული საჭადრაკო ჩემპიონატი ირანში. ირანში ჭადრაკის აკრძალვის გამო, 1980–1990 წლებში (ირანული კალენდრით 1359–1369) ჩემპიონატი არ ჩატარებულა. ასევე, ირანის ისლამური რევოლუციის გამო, ჩემპიონატი შეწყვეტილი იყო 1978–1980 წლებში (1356–1358).

## ჩემპიონები 
## ქალები 
## რესურსები ინტერნეტში 
* ირანის ისლამური რესპუბლიკის საჭადრაკო ფედერაცია — ოფიციალური საიტი.
* آشنایی با شکوه سروش آذر، نخستین قهرمان شطرنج بانوان کشور (ირანის ჭადრაკის ფედერაციის საიტი, სტატია შოკუჰ სოროუშ-აზარზე).
* The Week in Chess: 2002, 2003, 2005, 2006, 2008.
* Iranchess.com (2004 წლის შედეგები).
* ChessBase (2008 წლის შედეგები).
* Chess-Results (ქალთა ჩემპიონატები): 2006, 2008, 2009, 2010, 2011, 2012, 2014.

კატეგორია:ეროვნული ჩემპიონატები ჭადრაკში
კატეგორია:ქალთა ეროვნული ჩემპიონატები ჭადრაკში
კატეგორია:ჭადრაკი ირანში
კლარა გალე

**კლარა უეტე სანჩესი** (დ. 15 აპრილი, 2002) — პროფესიონალურად ცნობილი როგორც **კლარა გალე**, ესპანელი მსახიობი და 
მოდელი. იგი ყველაზე მეტად ცნობილია რაკელის მთავარი როლით ფილმში *„Through My window“* (2022).

## ადრეული ცხოვრება
კლარა უეტე სანჩესი დაიბადა პამპლონაში, ნავარაში, 2002 წლის 15 აპრილს. მან სასცენო სახელად დიდი პაპის (ფოტოგრაფ ხოსე გალეს) გვარი აიღო.  გალემ მსახიობობისადმი ინტერესი ადრეული ასაკიდანვე გამოამჟღავნა და მოგვიანებით პლაზა-დე-ლა-კრუსის ინსტიტუტი საშემსრულებლო ხელოვნების ბაკალავრის ხარისხით დაამთავრა. 2020 წელს ის საცხოვრებლად მადრიდში გადავიდა, რათა მადრიდის კომპლუტენსეს უნივერსიტეტში ხელოვნების ისტორია შეესწავლა.

## კარიერა
2019 წლის აპრილში მან გადაიღო თავისი პირველი სარეკლამო რგოლი *Tous*-ის საშობაო კამპანიისთვის, ამერიკელ მსახიობ ემა რობერტსთან ერთად.

2021 წლის ოქტომბერში გალემ მთავარი როლი შეასრულა სებასტიან იატრას სინგლის — *„Tacones Rojos“*-ის კლიპში.

2022 წელს შედგა გალეს დებიუტი რაკელ მენდოსას როლში, ფილმში *„Through My Window“*. იმავე წელს მან ევა მერინოს როლი შეასრულა სერიალში *„The Boarding School: Las Cumbres“*.

## რესურსები ინტერნეტში
* 

## სქოლიო
კატეგორია:დაბადებული 2002
კატეგორია:დაბადებული 15 აპრილი
კატეგორია:ცოცხალი ადამიანები
კატეგორია:ესპანელები
კატეგორია:მოდელები
კატეგორია:ესპანელი მოდელები
კატეგორია:მსახიობები
კატეგორია:ესპანელი ქალი მსახიობები
ფელიპე კოდალოსი

**ფელიპე კოდალოსი** (დ. 1790 — გ.1849) — ცენტრალურამერიკელი გენერალი და პოლიტიკოსი. 1823 წლის 7 მაისიდან 25 მაისამდე იგი იყო ელ-სალვადორის შტატის პოლიტიკური ხელმძღვანელი ცენტრალური ამერიკის ფედერაციული რესპუბლიკის შემადგენლობაში და ქვეყანას მართავდა, როგორც სამხედრო მეთაური.

კოდალოსი 1822 წლის 22 ნოემბრიდან 1823 წლის 7 მარტამდე მსახურობდა გვატემალის პროვინციის კაპიტან-გენერლად, აგუსტინ დე იტურბიდეს მექსიკის იმპერიის დაქვემდებარებაში. როდესაც მექსიკელი გენერალი ვისენტე ფილისოლა, რომელიც პასუხისმგებელი იყო ცენტრალურ ამერიკაში მექსიკის ხელისუფლების დამყარებაზე, მექსიკაში დაბრუნდა, მან თავისი მოადგილე, კოდალოსი, ელ-სალვადორის სამხედრო მეთაურად დანიშნა.

1823 წლის 25 მაისს ქალაქ სან-სალვადორის თვითმმართველობა აჯანყდა და მოსთხოვა კოდალოსსა და მის 500 მექსიკელ და გვატემალელ ჯარისკაცს ქალაქის ევაკუაცია. ძალაუფლება ხელში ჩაიგდო საკონსულტაციო ხუნტამ პოლკოვნიკ ხოსე რივასის ხელმძღვანელობით. 1823 წლის 1 ივლისს ელ-სალვადორმა, ცენტრალური ამერიკის დანარჩენ ნაწილთან ერთად, მექსიკის იმპერიისგან დამოუკიდებლობა გამოაცხადა.

## რესურსები ინტერნეტში
* Brief biography

კატეგორია:დაბადებული 1790
კატეგორია:გარდაცვლილი 1849
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
ხუან ვისენტე ვილიაკორტა

**ხუან ვისენტე ვილიაკორტა დიასი** (დ. 22 იანვარი, 1764 — გ. 1 ნოემბერი, 1828) —  ცენტრალურამერიკელი პოლიტიკოსი. 1823 წლის 10 ივლისიდან 1824 წლის 15 მარტამდე იგი იყო იმ ტრიუმვირატების წევრი, რომლებიც მართავდნენ ცენტრალური ამერიკის ფედერაციულ რესპუბლიკას. 1824 წლის 13 დეკემბრიდან 1826 წლის 1 ნოემბრამდე მას ეკავა ელ-სალვადორის მეთაურის თანამდებობა, იმ პერიოდში, როდესაც ქვეყანა ცენტრალური ამერიკის ფედერაციული რესპუბლიკის შემადგენელი შტატი იყო.

ვილიაკორტა იყო იმ ასამბლეის წევრი, რომელიც 1821 წელს სან-სალვადორში შეიკრიბა. იგი იყო ცენტრალური ამერიკის დამოუკიდებლობის დეკლარაციის ერთ-ერთი ხელმომწერი და 1823 წელს ცენტრალური ამერიკის გაერთიანებული პროვინციების დამფუძნებელი კონგრესის წევრი. 1823–24 წლებში იგი შედიოდა ფედერაციის უმაღლესი აღმასრულებელი ხელისუფლების (პირველი და მეორე ტრიუმვირატების) შემადგენლობაში.

ვილიაკორტა ელ-სალვადორის მეთაური 1824 წლის 13 დეკემბერს გახდა. მისი მოადგილე მარიანო პრადო იყო. ვილიაკორტამ 500 ჯარისკაცი გაგზავნა ფედერალური პრეზიდენტის, გენერალ მანუელ ხოსე არსეს დასახმარებლად ნიკარაგუაში აჯანყების ჩასახშობად. 1825 წლის 20 აპრილს მან შემოიღო „ბეჭდიანი ქაღალდი“, ბეჭდების გამოყენება ისეთ ოფიციალურ დოკუმენტებზე, როგორიცაა კონტრაქტები, სასამართლო დადგენილებები, საკუთრების მოწმობები და სხვა. ბეჭდებისთვის დაწესდა გადასახადი. იმავე თვეში მან დაგმო გვატემალის არქიეპისკოპოსის, ფრაი რამონ კასაუს ი ტორესის ნაწერები, რომელიც ეწინააღმდეგებოდა მამა ხოსე მატიას დელგადოს აღიარებას სან-სალვადორის არქიეპისკოპოსად. შედეგად, ფედერალურმა პრეზიდენტმა არსემ გააფრთხილა კასაუსი, რის შემდეგაც ამ უკანასკნელმა შეწყვიტა თავდასხმები დელგადოზე.

1826 წელს ვილიაკორტამ დაამტკიცა საკანონმდებლო ორგანოს დეკრეტი, რომელიც სამხედრო აკადემიაში ჩარიცხვისას უპირატესობას ანიჭებდა იმ პირთა შვილებს, რომლებიც სამშობლოს დაცვისას დაიღუპნენ 1811, 1814, 1822 და 1823 წლებში. 1826 წლის ოქტომბერში მან 300 ჯარისკაცი გაგზავნა გვატემალაში ფედერალური პრეზიდენტის, მანუელ ხოსე არსეს დასახმარებლად. მისი მმართველობის პერიოდში ელ-სალვადორში გამოიცემოდა გაზეთი „*El Semanario Político Mercantil*“ (პოლიტიკურ-სავაჭრო ყოველკვირეული).

ხუან ვისენტე ვილიაკორტა 1828 წლის 1 ნოემბერს გვატემალაში გარდაიცვალა.

## რესურსები ინტერნეტში
* Short biography
* Some biographical details

კატეგორია:დაბადებული 1764
კატეგორია:დაბადებული 22 იანვარი
კატეგორია:გარდაცვლილი 1828
კატეგორია:გარდაცვლილი 1 ნოემბერი
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
მარლონ ტეიშეირა

**მარლონ ლუის ტეიშეირა** (დ. 16 სექტემბერი, 1991) — ბრაზილიელი მოდელი.

მინი

## კარიერა
კარიერა დაიწყო მაშინ, როდესაც ბებიამ გააცნო ანდერსონ ბაუმგარტნერი, Way Model Management-ის მფლობელი და ოჯახის მეგობარი.

მარლონმა იარა მრავალი შოუს პოდიუმზე, მათ შორის Chanel, Balmain, Emporio Armani, Dolce & Gabbana, DSquared², Roberto Cavalli, Jean Paul Gaultier და სხვა მრავალი, ასევე გახსნა Emporio Armani და Dior Homme-ის შოუები. მარლონი გამოჩნდა რამდენიმე ჟურნალის გარეკანზე — L'Officiel Hommes, Essential Homme, Fiasco, Made in Brazil, Client და Hercules. ამასთანავე, მონაწილეობა მიიღო მაღალი მოდის სარედაქციო გადაღებებში GQ, Vogue España, V, Elle, W Magazine-ისთვის გინიფერ გუდვინთან ერთად და Vanity Fair-ისთვის შაკირასთან ერთად.

2011 წელს ტეიშეირა გახდა Diesel-ის ახალი სუნამოს „Diesel Fuel for Life Denim Collection"-ის სახე ჰოლანდიელ მოდელ მარლოს ჰორსტთან ერთად. სარეკლამო კამპანია გადაიღო ტერი რიჩარდსონმა, ხოლო ვიდეოკამპანიის რეჟისორია მელინა მაცუკასი.

ადრე შედიოდა models.com-ის საუკეთესო 50-ეულში. ამჟამად models.com-ის საერთაშორისო მამრობითი სქესის მოდელების სიაში იკავებს პოზიციებს კატეგორიებში: Trending Men, Top Icons Men, Sexiest Men და Next Generation. 2015 წელს Yahoo-მ მას უწოდა „ყველაზე ცხელი მამრობითი მოდელი".

მარლონმა მონაწილეობა მიიღო ფილიპ კირკოროვის სამუსიკო ვიდეოში „თოვლი".

### ჯილდოები:
*Muzt TV Awards 2012 (ფილიპ კირკოროვი — „თოვლი")
*Portugal Fashion Awards 2012 (საუკეთესო ახალი სახე მოდელირებაში: მარლონ ტეიშეირა)
*LIA Awards — ვერცხლი 2011 (Diesel Fuel for Life Denim Collection)
*Clio Awards — ბრინჯაო 2012 (Diesel Fuel for Life Denim Collection)

## პირადი ცხოვრება
ტეიშეირას წინაპრები პორტუგალიური, იაპონური და ძირძველი ბრაზილიული წარმოშობისაა. ცხოვრობს პრაია-ბრავაში — იტაჟაი SC, თუმცა ბევრს მოგზაურობს. ადრე ცხოვრობდა ნიუ-იორკში.

## სქოლიო
კატეგორია:დაბადებული 16 სექტემბერი
კატეგორია:დაბადებული 1991
კატეგორია:ბრაზილიელი მოდელები
ჩერნოვიცე (პელჰრჟიმოვის რაიონი)

**ჩერნოვიცე** () — ქალაქი ჩეხეთის რესპუბლიკის ვისოჩინის მხარეში, ქალაქი პელჰრჟიმოვის რაიონში მდებარეობს. 
მინი|ჩერნოვიცეს ციხესიმაგრე
## ადმინისტრაციული დაყოფა
ჩერნოვიცე 9 მუნიციპალური ერთეულისგან შედგება:

*ჩერნოვიცე 
*ბენეშოვი
*დობეშოვი
*პანსკე-მლინი
*რიტოვი
*სტრჟიტეჟი
*სვატავა
*ვაცკოვი
*ვლკოსოვიცე

## სახელწოდება
დასახლების თავდაპირველი სახელწოდება იყო ჩრნეიოვიცე. ეს სახელწოდება წარმოიშვა პირადი სახელისგან „ჩრნეი“. თავდაპირველი სახელწოდება ნიშნავდა „ჩრნეის ხალხის სოფელს“. XIV საუკუნის მეორე ნახევარში დაიწყო სახელწოდება „ჩერნოვიცეს“ გამოყენება.

## გეოგრაფია
ჩერნოვიცე პელჰრჟიმოვიდან დასავლეთით, დაახლოებით 20 კილომეტრში მდებარეობს, ხოლო იჰლავადან დასავლეთით, 44 კილომეტრითაა დაცილებული. ქალაქი გაშენებულია კრჟემეშნიკის მთიანეთში. მისი მუნიციპალიტეტის ტერიტორიაზე მდებარე ყველაზე მაღალი წერტილის სიმაღლე 730 მეტრია ზღვის დონიდან. ქალაქში გაედინება პატარა მდინარე ჩერნოვიცკი-პოტოკი. ქალაქის გარშემო რამდენიმე მცირე თევზსაშენი ტბორია.

## ისტორია
ქალაქი XIV საუკუნის პირველ ნახევარში, მნიშვნელოვან სავაჭრო გზაჯვარედინზე დაარსდა. იგი ხოუსტნიკის ციხეს ეკუთვნოდა და როჟმბერსკების სამფლობელოს ნაწილი იყო. ჰუსიტური ომების დროს ქალაქი რამდენჯერმე გაანადგურეს. 1597 წელს ჩერნოვიცე მაგდალენა მალოვცოვამ შეიძინა და კამენიცე-ნად-ლიპოუს მამულებს მიუერთა. დამოუკიდებელი ჩერნოვიცეს სამფლობელო კი 1641 წელს მარტინ ინდრჟიხმა ჩამოაყალიბა.

ქალაქის სხვა მნიშვნელოვანი მფლობელები იყვნენ ვხინიცელი კინსკები, შტერნბერგები (რომლებმაც ჩერნოვიცე დროებით ჟიროვნიცეს სამფლობელოს შეუერთეს) და შონბურგები. თავისი არსებობის განმავლობაში ჩერნოვიცე არაერთხელ დაზარალდა ხანძრებისგან — მხოლოდ 1611–1857 წლებში მომხდარი დიდი ხანძრების დროს სულ მცირე 350 სახლი დაიწვა.

ჩერნოვიცე ისტორიულ წყაროებში ქალაქად პირველად 1586 წელს მოიხსენიება. ოფიციალური ქალაქის სტატუსი კი მან 1991 წელს მიიღო.

## ღირსშესანიშნაობები
ქალაქის მოედნის მთავარი ღირსშესანიშნაობა წმინდა ჯვრის აღმსარებლის ეკლესიაა. იგი XIV საუკუნეში გოტიკური არქიტექტურით აშენდა, მოგვიანებით ბაროკოს სტილში აღადგინეს. ეკლესიის გვერდით მდებარეობს სამრეკლოს კოშკი.

ჩერნოვიცეს ციხესიმაგრე გვიანი ნეოკლასიკური შენობაა, მის გარშემო ვრცელი პარკია გაშენებული. დღეს მასში სოციალური დაცვის ინსტიტუტია განთავსებული.

## ცნობილი ადამიანები
*ვოიტეხ ბელოჰრობსკი (1839–1869) — მწერალი
*ალოიზ ირაკი (1848–1907) — კათოლიკე სასულიერო პირი
*მარტა კოტოვა (1929–2017) — აქტივისტი
*მარიე შაფეროვა-ჰოლეშოვსკა (1891–1975) —  მწერალი
*რუდოლფ შენბახი (1906–1955) — ბიზნესმენი
*მილოშ ტიხი (დაბ. 1966) —  ასტრონომი

## დაძმობილებული ქალაქები
ჩერნოვიცე ერთ ქალაქთან არის დაძმობილებული:
* ბიგლენი, შვეიცარია

## რესურსები ინტერნეტში
*

## სქოლიო
კატეგორია:ვისოჩინის მხარის ქალაქები
ხოსე დამიან ვილიაკორტა

**ხოსე დამიან ვილიაკორტა კანიასი** (დ. 1796 — გ. 11 ივნისი, 1860) — სალვადორელი პოლიტიკოსი და იურისტი, რომელიც 1830 წელს მსახურობდა ელ-სალვადორის მეთაურად, როდესაც ქვეყანა ცენტრალური ამერიკის ფედერაციული რესპუბლიკის შემადგენლობაში შედიოდა. მას ასევე ეკავა ელ-სალვადორის ვიცე-მეთაურის თანამდებობა 1829-დან 1832 წლამდე, იყო ეროვნული ასამბლეის პრეზიდენტი 1835 წელს და უზენაესი სასამართლოს თავმჯდომარე 1851-დან 1857 წლამდე.

## ბიოგრაფია
ხოსე დამიან ვილიაკორტა კანიასი დაიბადა 1796 წელს საკატეკოლუკაში, სან-სალვადორში, რომელიც იმ დროს ახალი ესპანეთისა და ესპანეთის იმპერიის ნაწილი იყო. მისი მშობლები იყვნენ ესტებან გაბრიელ დე ვილიაკორტა და მარია ინიასია დე კანიასი. იგი სწავლობდა ქალაქ გვატემალაში, სან-კარლოსის უნივერსიტეტში, რომელიც სამოქალაქო სამართლის ლიცენციატის ხარისხით დაამთავრა. იგი ასევე სწავლობდა კანონიკურ სამართალს. მან იქორწინა ფრანცისკა დე ლა კოტერაზე.
ვილიაკორტა იყო ელ-სალვადორის დამოუკიდებლობის მოძრაობის ერთ-ერთი ლიდერი. 1824 წელს იგი იყო დამფუძნებელი ასამბლეის წევრი, რომელმაც შეიმუშავა ელ-სალვადორის პირველი კონსტიტუცია. თავისი კარიერის გარკვეულ ეტაპზე ვილიაკორტა ასევე მსახურობდა ელ-სალვადორის უზენაესი სასამართლოს პროკურორად.

ვილიაკორტა იყო ელ-სალვადორის ვიცე-მეთაური მეთაურ ხოსე მარია კორნეხოს დროს 1829 წლიდან 1832 წლამდე. ამ პერიოდში, 1830 წლის 16 თებერვლიდან 4 დეკემბრამდე, იგი ასრულებდა ელ-სალვადორის მეთაურის მოვალეობას. 1832 წელს ვილიაკორტა დააპატიმრა ფრანსისკო მორასანმა, ცენტრალური ამერიკის ფედერაციული რესპუბლიკის პრეზიდენტმა (რომლის წევრიც ელ-სალვადორი იყო) და მისი ექსტრადიცია მოხდა გვატემალაში. საბოლოოდ იგი დაბრუნდა ელ-სალვადორში და 1835 წელს აირჩიეს ეროვნული ასამბლეის დეპუტატად. 1835 წლის 8-დან 22 მაისამდე მას ელ-სალვადორის ეროვნული ასამბლეის პრეზიდენტის თანამდებობა ეკავა. ამის შემდეგ მან დატოვა ელ-სალვადორი გვატემალაში საკუთარი ბიზნესის სამართავად, სადაც 1840 წელს უარი თქვა შეთავაზებაზე, გამხდარიყო ცენტრალური ამერიკის პრეზიდენტი. ვილიაკორტა ელ-სალვადორში 1843 წელს დაბრუნდა. გარკვეული პერიოდის განმავლობაში იგი მუშაობდა სამართლის პროფესორად ელ-სალვადორის უნივერსიტეტში, იყო მისი ვიცე-რექტორი, მოგვიანებით კი რექტორის მოვალეობის შემსრულებელი.

ვილიაკორტა მსახურობდა უზენაესი სასამართლოს თავმჯდომარედ 1851 წლიდან 1858 წლამდე. თავისი უფლებამოსილების პერიოდში მან ხელი შეუწყო ქალაქ ნუევა სან-სალვადორის დაარსებას. ეს ქალაქი გამიზნული იყო სან-სალვადორის შესაცვლელად ელ-სალვადორის დედაქალაქის თანამდებობაზე 1854 წლის მიწისძვრის შემდეგ. 1856 წლის დეკემბერში მან უზენაესი სასამართლოს შტაბ-ბინა ნუევა სან-სალვადორში გადაიტანა. მან უარი თქვა პრეზიდენტ ხერარდო ბარიოსის ბრძანებაზე, გადაეტანა სასამართლო კოხუტეპეკეში, რის გამოც მას სიკვდილით დასჯა მიესაჯა.

ვილიაკორტა გარდაიცვალა ნუევა სან-სალვადორში, ელ-სალვადორში, 1860 წლის 11 ივნისს. იგი დაკრძალეს ძველ ბელენის ეკლესიაში.

## ლიტერატურა
* 
* 
* 

## რესურსები ინტერნეტში
* 

## სქოლიო
კატეგორია:დაბადებული 1796
კატეგორია:გარდაცვლილი 1860
კატეგორია:გარდაცვლილი 11 ივნისი
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
მარიანო პრადო

**მარიანო პრადო ბაკა** (დ. 1776 — გ. 1837) — ცენტრალურამერიკელი იურისტი და ელ-სალვადორის ოთხგზის ლიბერალი მეთაური იმ პერიოდში, როდესაც ქვეყანა ცენტრალური ამერიკის ფედერაციული რესპუბლიკის შემადგენლობაში შედიოდა (1823–24, 1824, 1826–29 და 1832–33 წლებში).

## ბიოგრაფია
დაიბადა ნიკარაგუაში, ხოსე დე ლა ტრინიდად პრადოსა და კლარა ბაკას ოჯახში. პრადო ადრეულ ასაკში ოჯახთან ერთად საცხოვრებლად ელ-სალვადორში, სან-ვისენტეში გადავიდა. მან რამდენიმე წელი იმსახურა „ფიხო დე ბანდერას“ პოლკში, თუმცა მოგვიანებით სამოქალაქო სამართლის კარიერის გაგრძელება გადაწყვიტა. იურისტის ხარისხი 1797 წელს მიიღო. იგი გახდა სან-ვისენტეს საქალაქო საბჭოს წევრი, სადაც ფლობდა მნიშვნელოვან სასოფლო მამულებს. 1809 წლის 30 ივნისს მან სან-ვისენტეში იქორწინა ენგრასია ვასკონსელოსზე.

პრადო არ ემხრობოდა 1811 წლის რევოლუციას. 1821 წელს დამოუკიდებლობის გამოცხადების შემდეგ, იგი წინ აღუდგა ელ-სალვადორის პროვინციის გაერთიანებას მექსიკის იმპერიასთან. იგი იყო პოლიტიკური პარტიის, მოგვიანებით „ეკსალტადოდ“ წოდებულთა ერთ-ერთი თვალსაჩინო ფიგურა. 1822 წლის პროვინციულ კონგრესში იგი დეპუტატი იყო. როგორც სან-სალვადორის პოლიტიკურმა ხელმძღვანელმა, მან მოაწყო სამოქალაქო მილიცია იმ პერიოდში, როდესაც დედაქალაქს გვატემალიდან შემოჭრის საფრთხე ემუქრებოდა (ელ-სალვადორი გამოეყო გვატემალას, რათა თავიდან აეცილებინა მექსიკის შემადგენლობაში შესვლა). 1823 წლის 7 თებერვალს დამცველებმა სან-სალვადორის ევაკუაცია მოახდინეს. უკანდახევისას პრადომ ერთ-ერთი სამხედრო კოლონის სარდლობა ჩაიბარა. ისინი მინ მის მამულში, „სანტა კატალინაში“ (სან-ვისენტეს მახლობლად) დაბანაკდნენ, შემდეგ კი მარში ჰონდურასისკენ განაგრძეს. მალევე ისინი გუალსინსეში დანებდნენ.

იმპერატორ აგუსტინ დე იტურბიდესა და თავად მექსიკის იმპერიის დაცემის შემდეგ, ელ-სალვადორმა სუვერენიტეტი დაიბრუნა. პრადოს ეკავა სან-სალვადორის პოლიტიკური ხელმძღვანელის თანამდებობა და თავმჯდომარეობდა სან-სალვადორის პროვინციის საკონსულტაციო სამთავრობო ხუნტას. იგი მართავდა ქვეყანას, როგორც დროებითი მეთაური 1823 წლის 17 ივნისიდან 1824 წლის 22 აპრილამდე. მეორე, ხანმოკლე პერიოდით, იგი შტატის დროებითი აღმასრულებელი ხელისუფლების მეთაურად მსახურობდა 1824 წლის 1 ოქტომბრიდან 13 დეკემბრამდე.

ამას მოჰყვა მესამე ვადა 1826 წლის 1 ნოემბრიდან 1829 წლის 30 იანვრამდე. ამ პერიოდში (1826 წელს) ელ-სალვადორმა გაწყვიტა ურთიერთობა ფედერალურ მთავრობასთან ქალაქ გვატემალაში. ელ-სალვადორი კვლავ გახდა გვატემალიდან შემოჭრის სამიზნე სამოქალაქო ომში, რომელიც 1829 წლამდე გაგრძელდა.

მარიანო პრადო ჩაანაცვლა ხოსე მარია კორნეხომ, კონსერვატორმა, რომელმაც ელ-სალვადორი ფედერაციიდან გამოიყვანა. ამას მოჰყვა ფედერალური ჯარების კიდევ ერთი შემოჭრა ფრანსისკო მორასანის მეთაურობით. მორასანმა დაამხო კორნეხო და პრადო კვლავ დააბრუნა ხელისუფლებაში. მისი მეოთხე ვადის განმავლობაში, რომელიც 1832 წლის 25 ივლისიდან 1833 წლის 1 ივლისამდე გაგრძელდა, მოხდა ინდიელთა აჯანყება ანასტასიო აკინოს წინამძღოლობით. სან-ვისენტეს ეკლესიაში აკინო ნონუალკოსების მეფედ ეკურთხა.

## რესურსები ინტერნეტში
* Short biography

## სქოლიო
კატეგორია:დაბადებული 1776
კატეგორია:გარდაცვლილი 1837
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები
Object 292

**Obiekt 292**, ანუ **Object 292** (Объект 292) — კიროვის ქარხნის (JSC Spetsmash) საკონსტრუქტორო ბიუროსა და All-Russian Research Institute Transmash-ის მეცნიერების ექსპერიმენტული ტანკი. პროტოტიპი T-80U-ის ბაზაზე შეიქმნა. T-80U-ის შასიზე T-80BV-ის კოშკი განიერთო, 152.4 მმ გლუვლულიანი ქვემეხით გაძლიერებული. ახალ ქვემეხს 152 მმ-ის იგივე კამერის დიამეტრი ჰქონდა, მაგრამ გაცილებით გრძელი გახლდათ. ტანკსაწინააღმდეგო შესაძლებლობა იმგვარად გაიზარდა, რომ ტანკს პოტენციურად ერთი გასროლით იმ პერიოდის ნებისმიერი დასავლური ტანკის საბრძოლო მანძილზე განადგურება შეეძლო.

## კონსტრუქცია 
ტანკი T-80-ის შასიზე, ახალი კოშკით, LP-83 152.4 მმ გლუვლულიანი ქვემეხით არის შეიარაღებული. ნაჭდევიანი 152 მმ შეიარაღების მქონე ვარიანტი არასოდეს დასრულებულა. საბჭოთა ტანკების უმეტესობის მსგავსად, ქვემეხს ქვემოთ დახრის სუსტი კუთხე ჰქონდა; LP-83 ავტომატური მტვირთველის არსებობის მიუხედავად, ტყვია-წამლის შევსება უფრო ნელი გახლდათ. ლულის და კოშკის მობრუნების სიჩქარეც ჩვეულებრივ T-80-ზე ნელი გახლდათ — უფრო მძიმე ქვემეხის გამო. მიუხედავად საბრძოლო სიმრავლეობის შემცირებისა, სასროლი ძალა T-80-სა და სხვა ანალოგიურად შეიარაღებული საბჭოთა ძირითადი საბრძოლო ტანკების მაჩვენებელს აჭარბებდა. 1990 წლის სექტემბერში ტანკი დამთავრდა; 1991 წელს გამოცდები ჩატარდა. გამოცდებმა ქვემეხისა და თავად ტანკის მაღალი სტაბილურობა და სანდოობა გამოავლინა. ფინანსირების არარსებობამ, თუმცა, ტანკის გაუმჯობესებაზე შემდგომი სამუშაოები შეაჩერა.

ამ ახალი კონსტრუქციის მნიშვნელოვანი უპირატესობა ის გახლდათ, რომ ახალი კოშკი T-80-ის სტანდარტული ძირითადი საბრძოლო ტანკის კოშკთან ურთიერთჩანაცვლებადი გახლდათ. საბრძოლო მასალის სადგომის ტევადობისა და ცეცხლის სიჩქარის გათვალისწინებით, ტანკი სულ 30 ვაზნა საბრძოლო მასალის შენახვას ახერხებს, მათ შორის 16 ავტომატურ მტვირთველში, წუთში 6 გასროლის სიჩქარით.

## იხილეთ აგრეთვე 
* Object 785
* CATTB
* Leopard 2-140
* Object 195

## სქოლიო 
კატეგორია:საბჭოთა კავშირის ძირითადი საბრძოლო ტანკები
კატეგორია:ცივი ომის საბჭოთა ტანკები
კატეგორია:საბჭოთა კავშირის მიტოვებული სამხედრო პროექტები
კატეგორია:ცივი ომის ძირითადი საბრძოლო ტანკები
კატეგორია:ტანკის ისტორია
კატეგორია:საბჭოთა კავშირის სასამეცნიერო-საცდელი ტანკები
Begleitpanzer 57 AIFSV

**Begleitpanzer 57** (Escort Tank 57) — Thyssen-Henschel-ისა და Bofors-ის კომპანიების ჯავშანქვეითთა ცეცხლის მხარდაჭერის სატრანსპორტო საშუალების (AIFSV) პროექტი. მხოლოდ ერთი პროტოტიპი აიგო. მოდიფიცირებული Marder-ის შასიზე Bofors 57 mm Naval Automatic Gun L/70 Mark 1 და TOW ATGM განიერთო.

1970-იანი წლების შუა პერიოდში Thyssen-Henschel-მა და Bofors-მა მთავრობის მანდატის გარეშე ქვეითი ჯარის თანმხლები ტანკის შემუშავება დაიწყეს — მსუბუქი ცეცხლის მხარდაჭერის პლატფორმის ნიშის შესავსებად. სატრანსპორტო საშუალება პირველად 1977 წლის ნოემბერში წარდგა. პოტენციური მყიდველების ინტერესის არარსებობის გამო, პროექტი არ გაგრძელებულა.

## აღწერა 
შასად Marder-ის ჯავშანმზიდის მოდიფიცირებული კორპუსი გამოიყენება. ქვეითთა სამხედრო მანქანის ყველა კომპონენტი — ტყვიამდენი ფარები, უკანა ტყვიამფრქვევი, კუდიანი კარი და ეკიპაჟის განყოფილების ლუქები — გაიდო, რათა გაცილებით დიდი კოშკი და მასთან დაკავშირებული აღჭურვილობა განთავსებულიყო.

ტექნიკური მახასიათებლები Marder-ის შესაბამისია, გარდა:
* სიგრძე ქვემეხით 12 საათის პოზიციაში: 7.48 მ;
* სიმაღლე: 2.51 მ.

ასიმეტრიული ფორმის კოშკი Marder-ის კოშკს ჰგავს. კოშკის ჭერის მარცხნივ მეთაურის ლუქია კუთხის სარკეებით და სტაბილიზირებული მრგვალი პერისკოპით. კოშკის მარჯვენა მხარეს ნიშანმსროლელის ლუქია, გარეთა TOW-ის გამშვებთან გასვლის საშუალებით. გამშვები ღამის ხედვის ტელესკოპით, ლაზერული დამანძილებლით და რაკეტების თვალთვალ-მართვის სისტემით მუშაობს. მეთაურისთვის პარალელური ინფორმაციის მქონე მონიტორი ყოფილა.

კოშკს გრძივი მიმართულებით შუაში ჩაღრმავება ჰქონდა, სადაც გარეთა, ქედზე დამაგრებული მილის აკვანი იყო განთავსებული, Bofors 57 mm Naval Automatic Gun L/70 Mk 1-ის მამჭერი. ქვემეხს ავტომატური მტვირთველი ჰქონდა; ამაღლების დიაპაზონი −8°-დან +45°-მდე. სატრანსპორტო საშუალება 48 ვაზნა 57 მმ საბრძოლო მასალას ატარებდა, ექვსი BGM-71 TOW ტანკსაწინააღმდეგო მართვადი რაკეტის ჩათვლით.

;57 მმ საბრძოლო მასალის ტიპები:
* ჯავშანგამჭოლი, კოპიანი, ბალისტიკური კოპით (APCBC)
* ნახევრად ჯავშანგამჭოლი, მაღალაფეთქებადი, კოპიანი, ბალისტიკური კოპით (SAPHE-CBC)
* მაღალაფეთქებადი (HE)
* მაღალაფეთქებადი, მიახლოების საანთებელი (HEVT)

## სქოლიო 
### ლიტერატურა 
* F.M. von Senger und Etterlin: *Taschenbuch der Panzer 1983 – Tanks of the World.* Bernard & Graefe, München 1983, .
* F.M. von Senger und Etterlin: *Tanks of the World 1983.* Arms and Armour Press, London 1983, .

კატეგორია:ექსპერიმენტული და პროტოტიპული ტანკები
კატეგორია:შტურმული თვითმავალი იარაღი
კატეგორია:ცეცხლის მხარდაჭერის სატრანსპორტო საშუალებები
კატეგორია:გერმანიის ჯავშანსატრანსპორტო საშუალებები
Obiekt 785

**Obiekt 785**, ანუ **Object 785** (Объект 785) — საბჭოთა ექსპერიმენტული ძირითადი საბრძოლო ტანკი, 1970-იანი წლების ბოლოს აგებული. T-80B-ის გაუმჯობესებული ვარიანტი შვიდი საგზაო ბორბლით.

ტანკი ახალი თაობის 125 მმ 2A82 გლუვლულიანი ქვემეხის გამოცდას ახდენდა; 50 ვაზნა საბრძოლო მასალა ატარებდა, მათ შორის 30 — ჩამტვირთველ მოწყობილობაში. ასევე 130 მმ ნაჭდევიანი ქვემეხი გამოიცადა — Object 279-ს მსგავს ტანკებზე გამოყენებული M-65 ქვემეხის გაუმჯობესებული ვარიანტი.

## იხილეთ აგრეთვე 
* M1 Abrams — Component Advanced Technology Test Bed (CATTB)
* Leopard 2-140
* Pz 87-140
* Object 292
* Object 195
* Type 99KM

## სქოლიო 
კატეგორია:საბჭოთა კავშირის ძირითადი საბრძოლო ტანკები
კატეგორია:ცივი ომის საბჭოთა ტანკები
კატეგორია:საბჭოთა კავშირის მიტოვებული სამხედრო პროექტები
კატეგორია:ცივი ომის ძირითადი საბრძოლო ტანკები
კატეგორია:საბჭოთა კავშირის სასამეცნიერო-საცდელი ტანკები
ხოსე მარია კორნეხო

**ხოსე მარია კორნეხო ი მერინო** (დ. 10 ნოემბერი, 1788 — გ. 24 ნოემბერი, 1864)  — სალვადორელი პოლიტიკოსი. იგი ორჯერ მსახურობდა ელ-სალვადორის მეთაურად (1829–30 და 1830–32 წლებში).

## ადრეული წლები
კორნეხო დაიბადა 1788 წელს ხოსე მარია კორნეხოსა და ხაკობა მერინოს ოჯახში. მან იქორწინა ნიკოლასა დე ლესამაზე.

გვატემალაში იგი სწავლობდა ფილოსოფიას, რაშიც დიპლომი 1809 წლის 14 იანვარს მიიღო. მოგვიანებით სწავლობდა კანონიკურ სამართალს, თუმცა ხარისხი არ მიუღია, შემდეგ კი სამოქალაქო სამართალს, რომელიც ასევე არ დაუსრულებია. იგი გვატემალაში იმყოფებოდა, როდესაც ცენტრალური ამერიკის გაერთიანებულმა პროვინციებმა მხარი დაუჭირეს აგუსტინ დე იტურბიდეს მექსიკის პირველ იმპერიაში გაერთიანებას. იმის გამო, რომ კორნეხო ამ კავშირის წინააღმდეგი იყო, იგი ციხეში ჩასვეს. იგი 1822 წლის ივნისში გაათავისუფლეს, რის შემდეგაც ელ-სალვადორში დაბრუნდა.

## კარიერა
იგი იყო შტატის კონგრესის დეპუტატი 1826, 1827 და 1828 წლებში, როდესაც ელ-სალვადორი ცენტრალური ამერიკის ფედერაციული რესპუბლიკის ნაწილი იყო. მნიშვნელოვანი აღიარების მოპოვების შემდეგ, იგი ასევე გახდა სან-ვისენტეს მერი და მუდმივი საბჭოს წევრი.

როდესაც ქალაქებში შტატის მეთაურის არჩევნები გამოცხადდა, გამარჯვება კორნეხომ მოიპოვა. მან მმართველობა (კვლავ ფედერაციის შემადგენლობაში მყოფი შტატისა) 1829 წლის 30 იანვარს ჩაიბარა და ერთ წელზე ცოტა მეტხანს, 1830 წლის 16 თებერვლამდე მართავდა.

მეორე ვადით იგი 1830 წლის 4 დეკემბრიდან 1832 წლის 30 აპრილამდე მსახურობდა. 1831 წლის დეკემბერში ფედერალურმა პრეზიდენტმა ფრანსისკო მორასანმა ფედერაციის დედაქალაქი ქალაქ გვატემალიდან სან-სალვადორში გადმოიტანა, თუმცა კორნეხოს წინააღმდეგობის გამო (რომელიც ფედერაციას ეწინააღმდეგებოდა), მორასანი იძულებული გახდა 1832 წლის 6 იანვარს სან-სალვადორი დაეტოვებინა. იგი ჰონდურასში გადავიდა, სადაც ელ-სალვადორში ხელახლა შესაჭრელად ნიკარაგუიდან დამატებითი ჯარების ჩამოსვლას ელოდებოდა.

მანუელ ხოსე არსესთან ერთად, კორნეხომ 1832 წელს გამოაცხადა ელ-სალვადორის გამოყოფა კავშირისგან (ფედერაციისგან). იმავე წლის 17 მარტს სალვადორის ქალაქი ჩალატენანგო კორნეხოს წინააღმდეგ და ფედერალური მთავრობის მხარდასაჭერად გამოვიდა. ანალოგიურად მოიქცა ქალაქი მეტაპანიც. 

მორასანი თავს დაესხა სან-მიგელს 1832 წლის 28 თებერვალს. 1832 წლის 14 მარტს, ხოკოროს ბრძოლაში, მან დაამარცხა კორნეხო. 28 მარტს მან კვლავ დაამარცხა იგი სან-სალვადორში. კორნეხო ტყვედ ჩაიგდეს, ხოლო მორასანმა ელ-სალვადორზე პირდაპირი კონტროლი დაამყარა. მან მოიწვია არჩევნები დამფუძნებელი ასამბლეისთვის, რომელმაც შემდგომში შტატის მეთაურად მარიანო პრადო, ხოლო ვიცე-მეთაურად ხოაკინ დე სან-მარტინი აირჩია.

კორნეხო გვატემალაში, სან-ფრანცისკოს მონასტერში გამოკეტეს და ის პოლიტიკას აღარასოდეს დაბრუნებია.

## რესურსები ინტერნეტში
* Brief biography from the Salvadoran government web site
* Brief biography
* The war between Cornejo and Morazán

## სქოლიო
კატეგორია:დაბადებული 1788
კატეგორია:დაბადებული 10 ნოემბერი
კატეგორია:გარდაცვლილი 1864
კატეგორია:გარდაცვლილი 24 ნოემბერი
კატეგორია:სალვადორის პრეზიდენტები
კატეგორია:სალვადორელი პოლიტიკოსები
კატეგორია:XIX საუკუნის პოლიტიკოსები